2026 yil 2 choragi davomida Xorazm viloyat adliya boshqarmasi va tuman (shahar) adliya bo’limlari tomonidan jismoniy va yuridik shaxslarning murojaatlarini ko’rib chiqilishi yuzsidan

TAHLILIY MA’LUMOT

Muhtaram Prezidentimiz tomonidan murojaatlarni ko’rib chiqish, ularda ko’tarilgan masalalarni hal qilish tizimini tubdan takomillashtirish bo’yicha bir qator islohotlar amalga oshirilmoqda.

Xususan, Davlatimiz Rahbari tomonidan murojaatlar bilan ishlashda hokimliklar, vazirlik va idoralarga faqat koʻtarilgan masalani hal qilish bilan cheklanib qolmasdan, muammoning kelib chiqish sabablarini chuqur oʻrganish, murojaatlarga olib kelayotgan omillarni aniqlab, ularni kamaytirish bilan tizimli ravishda shugʻullanish bo’yicha topshiriqlar berildi.

O’z navbatida adliya organlari tomonidan ham joriy yilning 2-choragida jismoniy va yuridik shaxslar murojaatlari bilan ishlash bo’yicha bir qator ishlar amalga oshirildi.

Xususan, Xorazm viloyat adliya boshqarmasiga 2026-yilning 2-choragi davomida jismoniy va yuridik shaxslardan jami 243 ta murojaat kelib tushgan bo’lib, shundan, 133 tasi qanoatlantirilgan, 70 ta murojaat bo’yicha fuqarolarga zarur huquqiy tushuntirishlar berilgan.
Jismoniy va yuridik shaxslarning murojaatlarini ko’rib chiqish davomida boshqarma tomonidan davlat organlari va tashkilotlariga bir qator ta’sir choralari qo’llanilgan.

Xususan, joriy yilning o’tgan 2-chorakida murojaatlar bilan ishlash yo’nalishida tashkilotlarga 22 ta taqdimnoma kiritilgan, 7 nafar shaxsning ma’muriy javobgarlik masalasi, bir qator shaxslarning intizomiy javobgarlik masalalari hal qilingan, shuningdek, 31 mln so’mdan ortiq mablag’ undirib berilgan.

Murojaatlar bilan ishlash sohasida nafaqat viloyat adliya boshqarmasi tomonidan, balki tuman (shahar) adliya bo’limlari tomonidan ham bir qator ishlar amalga oshirilgan.

Xususan, 2026-yilning 2-choragi davomida tuman (shahar) adliya bo’limlariga jami 301 ta murojatlar kelib tushgan bo’lib, shundan 286 tasi hal etilgan. 

Shundan 236 tasi qanoatlantirilgan bo’lsa, 50 ta murojaat bo’yicha fuqarolarga zarur huquqiy tushuntirishlar berilgan bo’lib, murojaatlarning qanoatlantirish darajasi tuman (shaharlar) 82.5% ni tashkil qildi.
Murojaatlarini ko’rib chiqish natijasi bo’yicha tuman (shahar) adliya bo’limlari tomonidan ham davlat organlari va tashkilotlariga bir qator ta’sir choralari qo’llanilgan.

Xususan, joriy yilning o’tgan chorakida tuman (shahar) adliya bo’limlari tomonidan davlat organlari va tashkilotlariga 41 ta taqdimnoma ta’sir chorasi kiritilgan, 12 nafar shaxsning ma’muriy 19 nafar shaxsning intizomiy javobgarlik masalasi hal qilingan, 9 ta noqonuniy hujjat bekor qilingan.
Shu bilan birga, fuqarolar manfaatini ko’zlab sudlarga 17 ta da’vo arizasi kiritilgan hamda 200 mln so’m mablag’ fuqarolar foydasiga undirib berilgan.

Murojaatlarni mazmun kesimida tahlil qilinganda ularning asosiy qismi inson huquqlarini himoya qilish, davlat xizmatlarini ko’rsatish, notariat va advokatura sohasiga taalluqligini ko’rish mumkin.
Murojaatlar asosida hal qilingan masalalar bo’yicha amaliy misollar. 
Misol uchun, Urganch tuman adliya bo‘limi tomonidan fuqaro Sh.R va U.Dlarning tumandagi umumiy o‘rta ta’lim maktabida ingliz tili fani o‘qituvchisi lavozimida ishlab, 2024- 2025-yillar va 2026-yilning o‘tgan davri mobaynida qo‘shimcha ustama haqlari to‘lanmaganligidan norozi bo‘lib, ustama pullarini undirishilishida amaliy yordam berishni so‘rab qilgan murojaatlari o‘rganildi.

O‘rganish davomida O‘zbekiston Respublikasi Prezidentining 2021-yil 19-maydagi PQ-5117-son Qarori hamda 2022-yil 11-maydagi PF-134-son Farmoniga muvofiq to‘lanishi lozim bo‘lgan ustama haqlari, jumladan 2024-yilning may, iyun, avgust, dekabr oylari, 2025-yil davomida va 2026-yilning yanvar, fevral, mart oylari mobaynida fuqaro U.Dga 25 423 904 so‘m hamda Sh.Rga 36 542 183 so‘m miqdoridagi ustama haqlari tuman maktabgacha va maktab ta’limi bo‘limi tomonidan to‘lanmasdan kelinganligi aniqlangan.

Yuqoridagi qonun buzilishini bartaraf etish maqsadida tegishli tartibda tuman adliya bo‘limi tomonidan tuman maktabgacha va maktab ta’limi bo‘limiga taqdimnoma kiritilib, ushbu taqdimnomaga asosan fuqaro Sh.Rga 36 542 183 so‘m va U.Dga 25 423 904 so‘m ustama to‘lovlari to‘lanishi ta’minlandi.
Shuningdek, Xorazm viloyati Adliya boshqarmasiga “DREAM BUILDING CITY” mas’uliyati cheklangan jamiyatiga tegishli bo‘lgan MGU 54557-son bilan muhofazalangan “STARMIX” tovar belgisidan foydalangan holda “AKBARBEK BURANOV” xususiy korxonasi tomonidan huquq egasining roziligisiz qurilish mahsulotini ishlab chiqarishda foydalanib kelayotganligi yuzasidan tushgan murojaat o‘rganildi.
Murojaatni o‘rganish davomida “DREAM BUILDING CITY” MCHJga tegishli boʻlgan “STARMIX” tovar belgisiga adashtirib yuborish darajasida o‘xshash bo‘lgan “STARTMIX” tovar belgili mahsulotni Urganch shahar, Xonqa ko‘chasida joylashgan ishlab chiqarish korxonasida faoliyat koʻrsatuvchi “AKBARBEK BURANOV” xususiy korxonasi rahbari Buranov Akbar Davletovich tomonidan qurilish mahsulotini ishlab chiqarishda foydalanib kelayotganligi anqilandi.

Aniqlangan qonun buzilish holati yuzasidan, “AKBARBEK BURANOV” xususiy korxonasi rahbari Buranov Akbar Davletovichga nisbatan ma’muriy bayonnoma rasmiylashtirilib, qonunchilikda belgilangan tartibda ko‘rib chiqish uchun Sudga yuborildi hamda sud qaroriga asosan BHMning 15 baravari miqdorida jarima qo‘llanildi.
Yana bir misol, Xorazm viloyati adliya boshqarmasi tomonidan Sport o‘yin turlari va yengil atlektikaga ixtisoslashtirilgan sport maktabi xodimi A.A.ning lavozim maoshini hisoblashda bazaviy tarif stavkalari bir yarim baravar hisoblanishida amaliy yordam so‘rab yo‘llagan murojaati ko‘rib chiqildi.
O‘rganish davomida, amaldagi qonunchilikka muvofiq murojaat muallifining lavozim maoshini hisoblashda bazaviy tarif stavkalari bir yarim baravar miqdorida hisoblanmayotganligi aniqlandi.

Vaholanki, O‘zbekiston Respublikasi Prezidentining 2021-yil 18-maydagi PQ-5114-sonli Qarorida davlat sport ta’lim muassasalarida paralimpiya sport turlari bo‘yicha trenerlarning lavozim maoshini hisoblashda bazaviy tarif stavkalari bir yarim baravar miqdorda qo‘llanilishi belgilangan.

Ushbu holat yuzasidan viloyat adliya boshqarmasi tomonidan ish beruvchiga nisbatan qonun hujjatlarining buzilishi, ularning sabablari va bunga olib keluvchi shart-sharoitlarni bartaraf etish to‘g‘risida taqdimnoma kiritilib, mazkur taqdimnomaga asosan xodimga ish haqi to‘lovlari bazaviy tarif stavkalari bir yarim baravar miqdorida qo‘llanilishi ta’minlandi va fuqaroning murojaati ijobiy hal etildi.
Shuningdek, virtual qabulxona orqali jami 107 ta murojaat kelib tushgan. Ularning 59 tasi qanoatlantirilgan. Shuningdek, 48 ta murojaat bo‘yicha fuqarolarga huquqiy va amaliy tushuntirishlar berilgan.
Shu bilan birga, 2026 yil 2 chorak davomida boshqarma tomonidan o‘tkazilgan shaxsiy va sayyor qabullarda kelib tushgan 274 ta murojaat ko‘rib chiqilib, ularning 270 tasi hal qilingan, 144 tasi qanoatlantirilgan.

Shuningdek, tuman (shahar) adliya bo‘limlari tomonidan tashkil etilgan shaxsiy va sayyor qabullar davomida 323 ta murojaat ko‘rib chiqilgan bo‘lib, shundan 317 tasi hal qilingan, 260 tasi qanoatlantirilgan.

Tahlillarga ko‘ra, murojaatlarning aksariyati belgilangan tartibda ko‘rib chiqilib, ijobiy hal etilishi ta’minlangan.

Adliya organlari tomonidan murojaatlar bilan ishlashda quyidagi tamoyillar asosida ishlar tashkillashtirish doimiy ustuvor yo’nalishlar sifatida belgilab olingan.
Sohaviy murojaatlarni qisqartirish, bunda, inson huquqlari va davlat xizmatlari yoʻnalishida tizimli xatolarni aniqlash orqali ushbu sohadagi murojaatlar oqimini kamaytirish.
Sayyor qabullar koʻlamini kengaytirish, bunda mahallalarda, ayniqsa chekka hududlarda sayyor qabullar tashkil qilib borish.

Intellektual mulk himoyasini kuchaytirish, mahalliy brendlarni himoya qilish boʻyicha monitoring ishlarini yanada jadallashtirish.
Raqamlashtirish, murojaatlarni koʻrib chiqish jarayonida inson omilini kamaytirish va shaffoflikni taʼminlash maqsadida raqamli texnologiyalardan foydalanish darajasini oshirish.
O'zbekiston Respublikasi Prezidentining 2026-yil 1-apreldagi "Aholi bilan muloqot tizimini samarali tashkil qilish bo'yicha qo'shimcha chora-tadbirlar to'g'risida"gi PF-51-son Farmoni, Davlat Rahbarining 2026-yil 4-maydagi 18-sonli topshiriqlari bayoni asosida murojaatlar bilan ishlash doimiy ishchi guruh tuzish orqali, aholining huquqiy muammolarini joyiga chiqqan holda o‘rganish, ularni hal qilish choralarini ko’rish va inson huquqlarining mustahkam himoya qilish ishlari jadal suratlarda davom ettirilmoqda.
